Ин вожа дигар маъноҳо низ дорад, Элок (мазмунҳо)-ро бубинед.

**Элок** (форсӣ: ایلاک‎) — деҳа дар ҷамоати деҳоти Қалаидашти ноҳияи Файзобод. Аҳолиаш 2949 нафар (2010), тоҷикон.

Иқтисод
-------

Деҳа як муассисаи таҳсилоти миёнаи умумӣ ва як муассисаи таҳсилоти миёна, нуқтаҳои хидматрасонии маишӣ, хонаи саломатӣ, 44 хоҷагии деҳқонӣ, 7 мағоза, 2 дорухона, сартарошхона, коргоҳи дӯзандагӣ, бустонсаро, хоҷагии колективии «Элок», осиёи обӣ, 2 осиёи барқӣ, сехи коркарди чубу тахта, нуқтаи фурӯши сӯзишворӣ, гӯшаи деҳқон, автосервис, устохонаи оҳангарӣ, 2 толори варзишӣ, корхонаи коркарди маҳсулоти шири ҶДММ «Суҳробҷон», масҷиди ҷомеъи марказӣ, масҷиди панҷвақта дорад. 

Мардуми деҳа ба боғдорӣ, ғаллакорӣ, кадупарварӣ, чорводорӣ, картошкапарварӣ машғуланд. Заминҳо аз чашмаҳо обёрӣ мешаванд.

Боғи себ

Маҳаллаҳо
---------

|  |
| --- |
| **Маҳаллаҳои деҳаи Элок** |
| Маҳалла | Аҳолӣ |
| Элоки Калон |  |
| Элоки Боло |  |
| Элоки Поён |  |
| Гулихайри Боло |  |
| Гулихайри Поён |  |
|

Таърих
------

Шаҳри Элок (Илок) дар масофаи як рӯза роҳ дар шарқи Вашгирд воқеъ буд ва Истахрӣ онро охирин шаҳри Вашгирд дар марзи Рошт гуфтааст. Ҳоло яке аз деҳаҳои ноҳияи Файзобод ва ҳам рӯде, ки аз ҳудуди ин ноҳия гузашта ба дарёи Кофарниҳон мерезад, Элок ном доранд. В. В. Бартолд вайронаҳои истеҳкоми Қалъаи Даштро макони шаҳри асримиёнагии Элок мешуморад. Дар харитаи садаи XIX-и ин мавзеъ дар шимолу шарқи Файзобод, миёни ин ноҳия ва Оби Гарм маҳалле бо номи Элокдара сабт шудааст, ки эҳтимол маҳалли аслии Элоки асримиёнагӣ дар он воқеъ бошад.

Мақбараи Шайх Абдураҳими Давлат ва Масҷиди ҷомеъи марказии ноҳияи Файзобод дар ҳамин деҳа ҷойгир аст.

Афроди шинохта
--------------

Пирони тариқати нақшбандия Ҳазрати Бузургвор, Эшони Шайх, Махдуми Зубайдуллоҳ; собиқ муовини Раиси Шӯрои уламои Тоҷикистон Домулло Маъруфҷон Раҳимзода, сархатиби Масҷиди марказии «Яккачинор»-и ноҳияи Синои шаҳри Душанбе Эшони Ҳамдулло (Раҳимов), сархатиби Масҷиди марказии ноҳияи Файзобод Эшони Қори Носир; адабиётшинос Боймурод Шарифзода, доктори илмҳои филология Муҳриддин Низомӣ, номзади илмҳои фалсафа Файзалӣ Аминов, номзади илмҳои иқтисод Исмоил Бобиев, номзади илмҳои физика ва математика Афзалшоҳ Зарифзода; олимони ПРМ Салоҳуддин Амонӣ, номзади илмҳои педагогика Сайфиддин Камолзода, Қурбоналӣ Зиёев; номзади илмҳои иқтисод, раиси Шурои нозирони ҶСК «Тоҷиксодиротбонк» Забҳулло Нуруллоев; шоир Усмон Шарифзода, сармуҳаррири Идораи барномаҳои иттилоотии «Телевизиони Тоҷикистон» Хӯҷаназари Аминиён ва ҷонишини сармуҳаррири СИ ЭМТ Неъматулло Акбаров аз шахсиятҳои маъруфи деҳа ба шумор меоянд.

Иштирокдорони ҶБВ
-----------------

Аз деҳаи Элок дар Ҷанги Бузурги Ватанӣ нафарони зиёде ширкат доштаанд, аз ҷумлаи онҳо Абдуллохон Фатҳуддинов, Одинахуҷа Зиёев, Бобӣ Раҳимов, Достӣ Садруддинов, Абдулҳай Муҳиддинов, Аҳмадхон Фатҳуддинов, Сабур Зукуллоев, Сафар Аминов, Ҳикматулло Абдуллоев ва дигарон мебошанд.

Манзараи умумии деҳаи ЭлокМанзараи умумии деҳаи Элок

Нигористон
----------

* Замини "Сияҳхор"Замини "Сияҳхор"
* Баҳори ЭлокБаҳори Элок
* "Шаҳу арус""Шаҳу арус"
* "Бинии камар""Бинии камар"
* "Чордара""Чордара"
* Деҳаи Элок аз баландӣДеҳаи Элок аз баландӣ

Ҷусторҳои вобаста
-----------------

* Рӯди Элок
* Чашмаи Элок

Эзоҳ
----

1. ↑  ФАЙЗОБОД. Энсиклопедия. — Д. 2011. СИЭМТ, — 392 саҳ. — ISBN 978-99947-33-48-4
2. ↑  *Убайдулло РАҲИМОВ.* ҚИССАИ ҚАҲРАМОНИ 103-СОЛА. *Нашрияи расмии Тоҷикистон - "Ҷумҳурият"*.  jumhuriyat.tj. 7 июни 2017 санҷида шуд.

Пайвандҳо
---------

* Деҳаи Элок дар расмҳо аз нигоҳи ман…

| ⚙️ Flag of Tajikistan Маҳалҳои аҳолинишини ноҳияи Файзобод |
| --- |
| Марказ | Файзобод |  |
| Деҳоти Бӯстон | Бӯстон • Офтобрӯя • Себистон • Ҳаймаҳмадӣ • Чилчашма |
| Деҳоти Вашгирд | Баҳористон • Лолагӣ • Сино • Шахтакиён |
| Деҳоти Дӯстмурод Алиев | Боғи Мирӣ • Кабкрез • Кенҷаобод • Кӯҳсор • Қанғелӣ • Навбаҳор • Сайдонӣ • Сурхдара • Файзобод • Файзрез • Чуқурак • Ҷонварсӯз |
| Деҳоти Қалаидашт | Бобои Валӣ • Дараи Гусфандак • Дашти Марзо • Дороб • Қалъаи Дашт • Очилдӣ • Элок |
| Деҳоти Меҳробод | Арча • Гулафшон • Қасамдара • Меҳрободи Боло • Меҳрободи Миёна • Меҳрободи Поён • Муллоашӯрӣ  • Нодирӣ • Себзор • Сомониён • Устошамс • Файзоба • Хамивафо • Хуросон • Чорбоғ • Шерамон • Шифобахш • Шукурӣ • Яккабед |
| шаҳраки 30-солагии истиқлол | Гултеппа • Заркамар • Мискинобод • Муминобод • Сарой • Орифон • Файзобод • Фатҳобод • Шаҳтуто |
| Деҳоти Чашмасор | Бунисумч • Ғуломдавлат • Дурахшон • Кӯлобиён • Сарисафедхок • Тахтиалиф • Чашмасор • Эшоно |
| Деҳоти Ҷавонон | Арзанова • Дова • Дубеда • Карсанг • Муллотуғма • Навобод • Обисангбур • Саричашма • Саричинор • Хамисавра • Хамисеб • Чаноро • Ҷавонон |